|  |
| --- |
| **הגברת התחרות וייעול תהליכי האסדרה בתחום הייבוא** |
| **הצעה להחלטה** |
| 1. לאמץ את המלצות דו"ח הוועדה להגברת התחרות והסרת חסמים בייבוא בראשות מנכ"ל משרד הכלכלה, מר עמית לנג מיום 11.11.2014.
2. להטיל על שר האוצר ועל שר הכלכלה, בשיתוף עם שרי הממשלה הממונים על הרשויות המוסמכות, כהגדרתן בצו יבוא חופשי, התשע"ד-2014 וכן על כל רשות אחרת המוסמכת בתחום הייבוא לפי דין (להלן – רשות מוסמכת), כמופיע בספר הרגולטורים, כל שר בתחומו, כחלק מיישום המלצות הוועדה, להביא לאישור הממשלה , בתוך 180 יום, תכנית עבודה, לרבות תיקוני החקיקה הנדרשים, לצורך התאמת מדיניות יבוא טובין לישראל למקובל במדינות מפותחות בעלות שווקים משמעותיים (להלן – מדינות מפותחות), זאת גם בהתאם להחלטת ממשלה להפחתת הנטל הרגולציה מס' 2118 מיום 22.10.2014.

התכנית תתבסס על העקרונות הבאים :* 1. התאמה מלאה של דרישות חוקיות הייבוא שחלות על מוצרים המיובאים לישראל (להלן: "דרישות"), לדרישות בינלאומיות הנהוגות במדינות מפותחות בעלות שווקים משמעותיים.
	2. ככלל, תנאי ליבוא טובין לישראל (ושחרורם מהמכס), יהיה הגשת הצהרה מהיבואן על עמידה בהוראות הדינים הרלוונטיים ובדרישות חוקיות הייבוא החלות על הטובין. הצהרה כאמור תכלול את פירוט המסמכים הנמצאים ברשות היבואן והמאמתים את הצהרתו. במקרים בהם סברה הרשות המוסמכת כי קיימת הסתברות גבוהה לפגיעה בבטיחות או בבריאות או באיכות הסביבה, תוכל לדרוש דרישות נוספות כתנאי ליבוא הטובין לישראל וזאת בשים לב לנהוג במדינות המפותחות.
	3. ככלל, יחויבו הן היבואן והן המשווק להחזיק מסמכים המעידים על עמידה בדרישות חוקיות הייבוא ובלבד שדרישה זו לא תמנע "יבוא מקביל" (היינו יבוא שלא במסגרת קשר ישיר בין היבואן ליצרן ).
	4. פיקוח בשווקים - הקמה והגברת האכיפה והפיקוח אשר יתבססו, בין היתר, על מודל ניהול סיכונים.
	5. קביעת חובותיו של יבואן ומשווק כך שתורחב האחריות המשפטית המוטלת על אלו בנוגע לייבוא הטובין ושיווקו ובכך גם לגדר את אחריות המדינה.
	6. חיזוק והרחבה של סמכויות וכלי האכיפה המינהליים והפליליים הנתונים על פי דין למאסדרים, לרבות אלה הנתונים לרשויות המוסמכות, על מנת לאכוף את דרישות הדינים החלים על הטובין עוד בשלב שהיית הטובין ברשות המכס והן בשלב הפיקוח בשווקים וזאת לשם יצירת פיקוח והרתעה אפקטיביים.
1. במסגרת תכנית העבודה להטיל על שר האוצר ועל שר הכלכלה, בשיתוף עם כל אחד משרי הממשלה הממונים על רשות מוסמכת להעביר בתוך 90 יום הצעה מפורטת שתכלול את הפרטים הבאים בהתאם ל עקרון ההתאמה המלאה בסעיף 1(א):
	* 1. פירוט הטובין עליהם אמון כל שר תוך ציון פרט המכס, הדרישות החלות על הטובין בעת יבואם לארץ ובציון הוראת הדין עליה נשענות הדרישות כאמור.
		2. לצד כל דרישה, יצוין האם מקורה בהוראת הדין הישראלי או שמקורן ברגולציה בינ"ל וכן תצוין הייחודיות של ישראל ביחס לדרישות שלגביהן אין התאמה מלאה.
		3. הרשות המוסמכת תנמק כל מקרה לגביו לא תחיל את עקרון ההתאמה המלאה.
2. להטיל על שר האוצר ושר הכלכלה תוך 180 יום:
	* 1. לגבש מודל ממשלתי לפיקוח בשווקים וניהול סיכונים.
		2. להטיל על רשות המיסים, בין אם בתיקון חקיקה או בדרך אחרת, להסדיר העברת תוצאות ניהול הסיכונים הרלוונטי לכל רשות מוסמכת לידיה וזאת לצורך ביצוע בדיקות מתאימות על ידה בשווקים. לצורך כך שר האוצר יבצע, במידת הצורך, את שינויי החקיקה הנדרשים.
		3. להקים צוות לתיאום והגברת שיתוף פעולה, בתחום של ניהול סיכונים, פיקוח בשווקים וחוקיות יבוא בראשות המנהל הכללי של משרד הכלכלה ומנהל מינהל המכס ובהשתתפות נציגי אגף תקציבים באוצר וכל הרשויות המוסמכות, שמטרותיו תהיינה שיתוף ידע, תיאום דרכי פעולה, הגברת היכולות המקצועיות והצעת פתרונות לסוגיות בחוקיות יבוא. הצוות יתכנס לפחות פעם בחודש.
3. להטיל על שר הכלכלה לקדם הליכים לכריתת הסכמי הכרה בינלאומיים עם מדינות אחרות בדבר הכרה בתעודות התאמת טובין לתקנים מחייבים או לדרישות טכניות אחרות.
4. לצורך ביצוע המדיניות בהחלטה זו, יפעל משרד הכלכלה, בין היתר, להסברה, הכרה והטמעה של המדיניות יבוא החדשה מול הגורמים העסקיים במשק.
5. להטיל על שר הכלכלה לפעול לביצוע התאמה מלאה של התקנים הישראלים הרשמיים שבסמכותו לתקינה הבינלאומית, בין היתר, באמצעות הסרת רשמיוּת מדרישות לאומיות שאינן חלק מהתקנים הבינלאומיים המקבילים (National Deviations) (להלן – דרישות לאומיות), הסרת רשמיותם או העברתם למסלול הגשת תצהיר יבואן וזאת עד לסוף שנת 2015 וכן לוודא כי הדרישות הלאומיות, ככל שנמצאו הכרחיות, יתקיימו רק בהתאם לעילות להכרזה על רשמיות של תקן לפי דין.
6. להטיל על שר הכלכלה לתקן את סעיפים 2א ו-2ב לפקודת היבוא והיצוא [נוסח חדש], התשל"ט -1979 (להלן – הפקודה) כך שבמקום החובה להגשת תצהיר בדבר התאמה של טובין לתקן רשמי תתאפשר גם הגשת הצהרה בדבר התאמה כאמור וזאת ללא שינוי ההסדרים הנוספים שנקבעו בסעיפים אלו. בנוסף להטיל על שר הכלכלה לקבוע בפקודה או בחוק התקנים, התשי"ג-1953 כלי מינהלי או פלילי להרתעה בדבר מתן הצהרה כוזבת שניתנה כאמור.
7. להטיל על שר הכלכלה להגדיל את מספר נציגי הממונה על התקינה או מי מטעמו, המשתתפים בוועדות התקינה הציבוריות המתכנסות במכון התקנים הישראלי לשם קביעת תקנים רשמיים וכן לקבוע בדין את השתתפותם כחברים קבועים בוועדות.
8. להטיל על שר הכלכלה לאפשר נגישות לפי דין לפרוטוקולים של ועדות התקינה במכון התקנים הדנות בתקנים רשמיים לכל דורש.
9. להטיל על הממונה על ההגבלים העסקיים לגבש תזכיר חוק עם תיקוני חקיקה נדרשים, מבלי לגרוע מהוראות חוק ההגבלים העסקיים, התשמ"ח-1988, לצורך איסור על פעולות אנטי-תחרותיות של יבואנים רשמיים אשר עניינן או תכליתן בפגיעה ביבוא מקביל למדינת ישראל ובתחרות בשוק מיבוא מקביל.
10. לקבוע כי בדומה להחלטת הממשלה מספר 1564 מיום 24 באפריל 2014 שעניינה הסרת חסמים ליבוא אישי, יאומצו המלצות הוועדה לבחינת הסרת חסמי יבוא סחורות לישראל בראשותו של המנהל הכללי של משרד הכלכלה ביחס לייבוא אישי גם ביחס ליבוא מסחרי, כמפורט:
	1. משרדי הממשלה האחראים על רשויות המוסמכות יקיימו היוועצות עם הממונה על חוקיות היבוא בכל קביעה בנושא חוקיות הייבוא, לרבות קביעה שבדין, בנוהל, בהנחיה או בכל הוראה כללית אחרת, בטרם הקביעה. זאת בין היתר, במטרה למלא את מחויבויותיה הבינלאומיות של ישראל במסגרת הסכמי סחר.
	2. מבלי לגרוע מן האמור בסעיף קטן א', משרדי הממשלה האחראים על רשויות המוסמכות יעבירו את הנוסח המחייב של כל קביעה בנושא חוקיות יבוא, כמשמעותה בסעיף א' לעיל, למנהל המכס, רק באמצעות הממונה על חוקיות היבוא.
	3. הממונה על חוקיות היבוא רשאי לדרוש מהרשויות המוסמכות מידע בנושאי יבוא. מידע כאמור שביקש הממונה יועבר אליו לכל המאוחר בתוך 30 ימים קלנדריים.
11. להטיל על משרד הכלכלה ומשרד האוצר לרכז באתר אינטרנט אחד את כל המידע על יבוא (מסחרי ואישי) לרבות דרישות חוקיות היבוא, נהלים והנחיות , הפניה לטפסים מקוונים הנדרשים לצורך הפניה לרשות המוסמכת לשם הגשת בקשה לאישור או רישיון, חברות השילוח ואמצעים אפשריים ליבוא לישראל.
12. אחת לשנה יפרסם הממונה על חוקיות הייבוא קובץ הנחיות ונהלים עדכני, שבו יאגד את כל הקביעות שהעביר למכס בנושא חוקיות היבוא, לרבות קביעה שבדין, בנוהל, בהנחיה או בכל הוראה כללית אחרת, לרבות איסורים על יבוא עד למועד פרסום הקובץ. כמו כן, רשאי הממונה לכלול בקובץ זה גם מידע נוסף הנוגע לייבוא. קובץ ההנחיות והנהלים יפורסם באתר האינטרנט של משרד הכלכלה.
13. להורות למשרדי הממשלה לבצע את החלטת ממשלה מס' 177 מיום 13.05.2013 בנושא שיפור וייעול תהליך הנפקת אישורים ורישיונות כאמור באמצעות הטמעתם במערכת מסלול.
14. להטיל על שר הכלכלה לתקן את הסמכות שניתנה לרשויות המוסמכת מכוח צו יבוא חופשי, התשל"ח-1978 כך שלכל רשות מוסמכת כהגדרתה בצו יבוא חופשי, התשע"ד-2014 תהא גם סמכות ליתן פטור. . בהתאם, להטיל על כל הרשויות המוסמכות כהגדרתן בהחלטה זו להסדיר נוהל מתן פטורים.
15. להטיל על שר האוצר ושר הכלכלה לדווח כל חצי שנה לממשלת ישראל על יישום החלטה זו או על החלטות הנגזרות ממנה ממועד אישורה.
16. יישום החלטה זו יכלול, בין היתר, את ההיבטים התפעוליים, הארגוניים והמשאבים התקציביים הנדרשים.
 |
| **דברי הסבר** |
| **רקע כללי**רמת המחירים של מוצרי הצריכה (ללא שירותים) של משקי הבית בישראל גבוה באופן אבסולוטי וגבוהה בפרט ביחס לרמת ההכנסה בכ-20%[[1]](#footnote-1) מהממוצע במדינות ה-OECD. פער זה אף התרחב בשנים האחרונות. היבוא הוא החלק הארי של הצריכה הפרטית בישראל וזאת, כאמור בשיעור גבוה יותר כיום ביחס לעבר. כ-70%[[2]](#footnote-2) מהצריכה הפרטית בשנים האחרונות מקורה ביבוא. לצורך בחינת הגורמים לפערים אלו הוקמה ועדה בין-משרדית להגברת התחרות והסרת חסמים בייבוא בראשות מנכ"ל משרד הכלכלה מר עמית לנג, שמינה באוגוסט 2013 קבינט יוקר המחיה. בשל רמת המורכבות הגבוהה של לימוד הסוגיות, השקיעה הוועדה מאות שעות עבודה ושיתפה את המגזר העסקי, הרגולטורים ובעלי העניין השונים בתהליך העבודה. כמו כן, בוצעה עבודת ניתוח כלכלית מעמיקה ולימוד על תהליכי היבוא והסחר בעולם. הועדה סיימה את בחינתה ופרסמה את מסקנותיה בדו"ח ב 11 לנובמבר, 2014. ניתוח השוואתי של שוק היבוא בישראל לעומת שווקי יבוא משמעותיים בעולם מראה שהשוק בישראל סובל מרגולציה גבוהה ומנטל בירוקרטי, המכבידים על הגורמים העסקיים ויוצרים חסם משמעותי ליבוא. אחד הגורמים העיקריים לכך הוא חוסר התאמה בין דרישות חוקיות היבוא המקומיות לבין דרישות חוקיות היבוא מקבילות בארצות מתקדמות בעולם. חוסר ההתאמה נוגע הן לסוגיות של תקינה ייחודית הן לתהליכי מתן האישורים והפיקוח עצמו. כפועל יוצא מכך, הסחורה המיובאת נתונה לפיקוח ממשלתי הדוק טרום שחרור מהמכס באמצעות הרשויות המוסמכות ורשות המכס. הפיקוח מייקר את עלויות היבוא ומקשה את כניסתם של יבואנים קטנים ובינוניים. בנוסף לחסמים אלו ישנן אינדיקציות לקיומם של חסמים מסחריים שמקורם בניצול כוח שוק על ידי יבואנים רשמיים דומיננטיים שכוחם נובע מהסכמי הבלעדיות שלהם עם היצרנים.ההמלצות שמבואות בהצעה זו ייתנו מענה לחסמים המתוארים לעיל תוך שמירה על בטיחות, בריאות ואיכות הסביבה. **סעיף 1** – מוצע, להתאים את דרישות חוקיות הייבוא בישראל למדיניות היבוא המקובלות במדינות מפותחות בעלות שווקים משמעותיים וזאת בהתאם לעקרונות המפורטים בסעיפים 1א'-1ו' בגוף ההחלטה. חלק מרכזי של ההמלצות נוגעות לצמצום הנטל הרגולטורי של הרשויות מוסמכות על הליך הייבוא. המלצה זו תואמת את מדיניות הממשלה בעניין הפחתת הנטל הרגולטורי, החלטת ממשלה 2118 מיום 22.10.14. על כן בתיאום עם משרד רה"מ יישום ההחלטה זו עבור רשויות מוסמכות מסויימות יקבלו קדימות במסגרת התכנית השנתית לשנת 2015, כפי שיוגדר בספר הרגולטורים הממשלתי. הפחתת הרגולציה תחושב במסגרת היעד המשרדי של הפחתת 25% מהנטל הבירוקרטי המצטבר.מדיניות היבוא המומלצת תאפשר מעבר חופשי יותר של סחורות, על ידי צמצום של הצורך לקבלת אישור ייבוא מוקדם, בהתאם לתחומים שבהם נהוג בעולם ומעבר להצהרת יבואן והקמת מנגנון לפיקוח בשווקים. בתחומים בהם יש סיכון גבוה לפגיעה באיכות הסביבה, בבטיחות ובריאות הציבור, לדוגמא בייבוא מוצרי חקלאות, מזון רגיש, תרופות, ציוד לחימה וכד', הקלה זו לא תחול כפי שהיא לא חלה במדינות המפותחות. לצד ההקלה על מעבר הסחורות ופתיחת השוק לתחרות, ובהתאמה לעקרונות המדיניות המוצעת, חלק מנטל האחריות לבטיחות המוצר עובר מהרגולטור אל הגורמים העסקיים כגון היבואנים והמשווקים. חובת הגשת הצהרה של היבואן לרשות המוסמכת הרלוונטית על עמידה בהוראות הדין ובדרישות חוקיות היבוא החלות על הטובין, כולל פירוט המסמכים הנמצאים ברשותו והמאמתים את הצהרתו. הצהרת היבואן תשמש כאישור מהרשות המוסמכת למכס באמצעות מערכת מסלול לשם שחרור הטובין מפיקוח המכס. בהתאם לכך, ומתוך כוונה להמשיך להבטיח את בטיחות ובריאות הציבור, תורחב האכיפה והפיקוח בשווקים ותוחמר הענישה כלפי גורמים עסקיים אשר לא יעמדו בדרישות חוקיות הייבוא. הרחבת האכיפה והפיקוח תתבצע, בין היתר, ע"י קביעת הסמכות להודיע על מסוכנות הטובין והטלת חובות הודעות על יבואנים ומשווקים לדבר המסוכנות כאמור, קביעת הסמכות לפרסם תוצאות בדיקות שנערכו לטובין, מתן יכולת לרגולטורים ולרשויות מוסמכות להפסיק את שיווק הטובין בידי יבואנים ומשווקים לרבות קביעת הסמכות לדרישת החזרה של הטובין (RECALL) והשמדתו, הרחבת חובות הדיווח של יבואנים ומשווקים לרגולטורים לעניין עמידה בחוקיות היבוא, הטלת חובה על יבואנים ומשווקים לשמור מסמכים הנוגעים לטובין, קביעת סמכויות מנהליות לרגולטורים ורשויות מוסמכות לרבות הסמכות להטיל עיצום כספי על הפרות הקשורות באי עמידה בחוקיות היבוא וכן סמכויות פליליות בדבר תפיסת חפצים וחיפוש. **סעיף 2 –** התאמת תהליכי חוקיות היבוא מחייבת ראשית מיפוי מלא של המצב הקיים תוך ציון הפערים בדרישות הקיימות ברשויות המוסמכות השונות לבין המקובל בעולם. לפיכך מוצע בסעיף 2, להטיל על הרשויות המוסמכות לערוך מיפוי מלא תוך 90 יום של דרישות חוקיות הייבוא במסגרת אחריותן, לפרט את מקור הדרישות (האם הדין הישראלי או דרישות רגולציה בינ"ל) ולנמק בכל מקרה שדרישות ייחודיות אלו אינן תואמות לדרישות במדינות המפותחות כאמור וברצונן להשאיר את הדרישות הייחודיות. **סעיף 3 –** הגברת הפיקוח בשווקים תיעשה על בסיס של ניתוח וניהול סיכונים אשר יאפשר התמקדות בסחורות ובגורמים עסקיים אשר עשויים להיות בעלי פוטנציאל רב יותר להפרת דרישות חוקיות הייבוא. לפיכך מוצע בסעיף 3 להטיל על הגורמים הנוגעים בדבר את המשימות הדרושות לשם מיסוד ניהול סיכונים לפיקוח על היבוא. ניתוח הסיכונים ייעשה בצורה אחידה ומושכלת בהתבסס על ניסיון של מדינות אחרות ועל בסיס מערכת ניתוח הסיכונים של המכס הישראלי. ניהול סיכונים ואכיפה יעילה מחייבת שיתוף פעולה ומידע של כלל הרשויות המוסמכות ובראשן רשות המיסים והמכס. לצורך כך יש ליצור תהליכי עבודה מסודרים ומסגרות קבועות בהשתתפות כלל הגורמים הרלוונטיים לתחום הפיקוח והאכיפה.**סעיף 4 –** כריתת הסכמי הכרה הדדיים מהווה צעד חשוב בהוזלת הייבוא ממדינות שאיתן נחתמו הסכמים בשל האפשרות, בין היתר, לפטור את היבואן מהצורך לבצע בדיקה במכון תקנים לעמידת המוצר במפרטים טכניים נדרשים ובכך להוזיל את עלות הסחורה**.** לאור זאת מוטל על שר הכלכלה לפעול לכריתת הסכמי הכרה בינלאומיים.**סעיף 6 –** במסגרת ההתאמה לדרישות חוקיות היבוא, מוצע לפעול הסרת רשמיות מתקנים ישראלים אשר מחייבת את היבואן בביצוע בדיקות יקרות בעת ייבוא סחורה שייתכן וכבר עומדת בתקנים בינ"ל ובכך מייקרות את תהליך הייבוא. לצד הסרת הרשמיות, מוצע לפעול לצמצום של הבדיקות שמבצע מכון התקנים לוידוא עמידה בחוקיות הייבוא ומתן אפשרות להצהרת יבואן בנוגע לעמידה בדרישות אלו. בדיקות אלו המבוצעות לרוב בטרם שחרור הסחורה מהנמל גורמות לעיכוב הסחורה ולייקור נוסף במחירה.**סעיף 7 –** במטרה לאפשר מעבר להצהרת יבואן, מוצע לקדם שינוי חקיקה שיאפשר את השימוש בהצהרת היבואן כתנאי לשחרור מהמכס להבדיל מתצהיר שדורש אישור עורך דין, כפי שמוגדר בפקודת היבוא והיצוא לצד זאת יש לקבוע בחוק את הכלים להגברת האכיפה והחמרת הענישה נגד יבואנים מפירי אמון. **סעיף 8 –**  הוועדות המקצועיות של מכון התקנים אמונות על קביעת התקנים ישראליים למוצרים רבים בהוראת הממונה על התקינה ולכן מוצע לנקוט בהליכים לפיהם יינתן ייצוג הולם של כלל המגזרים בהן. צעדים אלה יבטיחו הליך קביעת תקנים מאוזנת שמביאה בחשבון את כלל האינטרסים של הציבור בישראל. **סעיף 9 –** מלבד נושא הייצוג, מוצע להגביר בדין את השקיפות בעבודות הוועדות המקצועיות הפעולות במכון התקנים לשם קביעת תקנים ישראליים וכן את הנגישות לפרוטוקולים של קביעת התקנים כאמור. מתן נגישות רבה יותר לפרוטוקולים תאפשר שקיפות והליך נאות . **סעיף 10 –** המשק הישראלי הוא משק קטן בהשוואה בינלאומית. גודלו של המשק מוביל לכך שענפים רבים בו מאופיינים במספר קטן של ספקים דומיננטיים. ספקים אלו יכולים להיות יצרנים מקומיים או יבואנים של מוצרים המיוצרים על ידי יצרנים בינלאומיים. בפרט, ככל שמדובר ביבואנים רשמיים, הרי שהם קשורים בקשרים עסקיים ישירות עם היצרן הבינלאומי ובמקביל עם קמעונאיים. מחד גיסא, קשרים בין שחקנים הפועלים במקטעים שונים של שרשרת הייבוא עשויים להניב יעילות עסקית ותפעולית וחסכון בעלויות. מאידך גיסא, קשרים מסוג זה עשויים לפגוע בתחרות כאשר הם משמשים לחסימת פעילותם של יבואנים אחרים. בפרט ישנו חשש משמעותי מפני הפעלת לחץ או תמריצים, במישרין או בעקיפין, על ידי יבואן רשמי, אל מול קמעונאי, כנגד עבודה של הקמעונאי עם יבואנים מקבילים המנסים להתחרות ישירות במוצר של היבואן.[[3]](#footnote-3) החשש הוא שחוק ההגבלים העסקיים במתכונתו הנוכחית אינו ערוך לטפל בחשש מהפעלת כוח שוק באופן זה על ידי יבואנים רשמיים לפגיעה בתחרות מיבוא מקביל. בפרט, בשל התלות המתמשכת של הקמעונאי ביבואן דומיננטי, התמריצים של הקמעונאי להתלונן על ניצול לרעה של כוח השוק על ידי היבואן לוקים בחסר. לאור זאת מוצע בסעיף זה כי הממונה על ההגבלים העסקיים יפעל לתיקון חקיקה לצורך איסור על פעולות אנטי-תחרותיות של חסימת יבואנים מקבילים.**סעיף 11 –**עבור מוצרי טקסטיל ישנה בישראל דרישה ייחודית (מלבד סיגריות ואלכוהול) לסימון מוקדם והדבקת תוויות בעברית כתנאי שחרור הטובין מהמכס. מוצרי טקסטיל שמיובאים לישראל לא יוצרו במקור עבור השוק הישראלי לכן הדרישה לסימון הסחורה עם הגיעה לנמל, מייקר את הסחורה בשל עלויות האחסון הגבוהות בנמל לעומת בחצר היבואן. מוצע לבטל דרישה זו.**סעיף 12 –** בהתאם לאמור בהחלטה הנוגעת לייבוא אישי**.** יישום עקרונות המדיניות המפורטים מחייב גיבוש מדיניות אחידה וכוללת, שתאפשר לרשויות המוסמכות להמשיך לפעול עצמאית אך בתיאום מלא עם שאר הרשויות המוסמכות, עם יחידות הפיקוח בשוק, עם הממונה על התקינה, ועם מינהל המכס תוך התאמה לדרישות של הסכמים בינ"ל. לצורך כך מוצע שהממונה על חוקיות הייבוא במשרד הכלכלה יהיה חוליה מקשרת בין הגורמים השונים ויעזור להתגבר על חסם המידע ואסדרת התחום. **סעיף 15 –** משרד הכלכלה הסדיר מנגנון להענקת פטורים מהצגת אישורים או רישיונות הנדרשים מכוח מצו יבוא חופשי בהוראת מנכ"ל 2.6 - הענקת פטור לפי 2(ג)2 לצו יבוא חופשי. על פי הוראה זו ניתן להגיש בקשה לפטור לאחת הרשויות המוסמכות לכך במשרד הכלכלה או למכון התקנים וזאת בהתאם לעילות השונות המפורטות בנוהל. לעומת זאת, למשרדי ממשלה אחרים אין הסדר קבוע להענקת פטור, ואף יש משרדים שאינם מעניקים פטורים בכלל על אף היותם מוסמכים לכך. לכן, נראה כי יש מקום לעדכן את הרשימה לעיל ולהסדיר את העניין בכל רשות מוסכמת בנפרד. חשוב לציין כי הסדרת נושא מתן הפטורים תאפשר לפשט סחר ע"י פטור מחוקיות היבוא במקרים מסוימים, כגון יבוא דוגמאות, טובין המשמש בתהליך ייצור, טובין המיובא לצורך יצוא, טובין המיובא לשימוש עצמי ועוד. **סעיף 16 –** כחלק מיישום החלטה זו יוקצו המשאבים הנדרשים בתיאום עם משרדי הממשלה הרלוונטיים.**תקציב**ככל שיעלה צורך של משרדים אחרים ליישום הצעדים המפורטים בהחלטה זו יתאמו המשרד הרלבנטי ואגף תקציבים במשרד האוצר על המשאבים ליישום ההחלטה. **השפעת ההצעה על מצבת כח האדם**ככל שיעלה צורך של משרדי הממשלה ליישום הצעדים המפורטים בהחלטה זו יתאמו המשרד הרלבנטי ואגף תקציבים במשרד האוצר את הקצאת המשאבים ליישום ההחלטה. **עמדת שרים אחרים שההצעה נוגעת לתחום סמכותם**כאן יצויין אם ההצעה נוגעת לתחום סמכותו של שר אחר. אם כן – יש לציין מהי עמדתו של השר האחר.**החלטות קודמות של הממשלה בנושא**החלטת ממשלה להפחתת הנטל הרגולציה מס' 2118 מיום 22.10.2014. הסרת חסמים ליבוא אישי מס' 1564 מיום 24.4.2014 רפורמה בתחום יבוא המזון הרגיל לישראל מס' 1606 מיום 18.5.2014 הגברת התחרות והפחתת יוקר המחייה בתחום התקינה מס' 4191 מיום 29.1.2012 **עמדת היועץ המשפטי של המשרד יוזם ההצעה**חוות דעתו של היועץ המשפטי של המשרד יוזם ההצעה או מי שהוסמך מטעמו, תצורף להצעה להחלטה (ראה טופס נלווה).**סיווגים**סיווג ראשי: 01ביצועי; 02הצהרתי; 03תהליך; 04מינויים; 05ממשלה; 06פורמאלי; 07חקיקה ממשלתית; 08חקיקה פרטית; 09שינוי; 10נסיעות; 11אחר. (נא לבחור את הסיווג המתאים ולמחוק את המיותר. יש להשאיר את המספר הצמוד לסיווג שנבחר).סיווג משני: (ככל שיש כזה. יש לבחור מרשימת הסיווגים הראשיים באותו אופן)תחום פעולה עיקרי: 01חוץ וביטחון; 02חברה וכלכלה; 03נושאים אזרחיים; 04ישראל והעם היהודי; 05תשתיות וסביבה; 06המגזר הציבורי; 07אכיפת החוק; 08תרבות, סמלים וטקסים; 09אחר**חתימת השר המגיש**ההצעה תוגש בלווית מכתב הנושא את חתימת השר המגיש–אין לחתום על מסמך זה! |
| יש להתייחס לכל אחת מכותרות המשנה המופיעות בדברי ההסבר. במקרה שאחת או יותר מכותרות המשנה אינה רלוונטית להצעת ההחלטה יש לציין במפורש: "לא רלוונטי" או "אין".**\*\*\*\*\* יש למחוק פיסקה זו בסיום עריכת המסמך \*\*\*\*\*** |
|  |
|  | מוגש על ידי«שר\_מגיש» |
| «תאריך\_הגשה\_עברי»«תאריך\_הגשה» |

**חוות דעת משפטית הנלווית להצעת החלטה לממשלה ולוועדות השרים**

נושא הצעת ההחלטה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תמצית ההצעה בהתייחס להיבטיה המשפטיים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קשיים משפטיים, ככל שישנם, ודרכי פתרונם:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עמדת היועצים המשפטיים של משרדים אחרים שהצעת ההחלטה נוגעת להם:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עמדת היועץ המשפטי של המשרד שהשר העומד בראשו מגיש את ההצעה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 שם תפקיד חתימה

**סוג ההחלטה (לכל החלטה ייקבע סוג אחד ראשי ומספר סוגי משנה)**

* + - 1. **החלטה ביצועית** (החלטות העוסקות ביישום מדיניות הממשלה בתחום כלשהו, בין אם באמצעות ביצוע פעולות באופן ישיר, הקצאה מחדש של משאבים בתוך הממשלה ומחוצה לה, שימוש בכלים כלכליים להשגת יעדי מדיניות והתערבות והסדרה של תחום כלשהו באמצעות רגולציה). **קוד: ביצועי.**
			2. **החלטה הצהרתית** (החלטות שמהותן התווית מדיניות ממשלתית, קביעת עקרונות או הצבת יעדים או החלטות המסכמות סקירה או דיווח שניתן לממשלה - אשר אינן מטילות אחריות ביצועית על גורם כלשהו בממשלה). **קוד: הצהרתי**.
			3. **החלטה על הנעת תהליך עבודה** (החלטות המטילות אחריות על גורם יחיד או פורום עבודה לגיבוש מדיניות או המלצות בנושא מסוים עד לתאריך יעד, במסגרת ממשלתית או כזו המשתפת גורמים שאינם ממשלתיים). **קוד: תהליך**.
			4. **החלטה על מינוי** (החלטות העוסקות במינויים בממשלה ובשירות הציבורי, ובכלל זה מינויי שרים ומנכ"לים, הארכת מינויים קיימים ומינויים לתאגידים סטטוטוריים ולמועצות ציבוריות, באופן שאינו משנה את עבודת הממשלה). **קוד: מינויים**.
			5. **החלטה על אופן עבודת הממשלה** (ובכלל זה אופן המינוי לתפקידים בשירות הציבורי, הקמת מסגרות עבודה קבועות בדרג שרים או בדרגים המקצועיים, העברת סמכויות והאצלתן, הקמה ופירוק של גופים ממשלתיים, נהלי רכש וכ"א וכו'). **קוד: ממשלה**.
			6. **החלטה על אישור פורמאלי** של החלטות גופים ודירקטוריונים כנדרש בחוק, אישור תקציב של חברה ממשלתית, הענקת תנאי שכר חריגים לבעלי תפקידים, אשרור אמנות בינלאומיות ומקומיות בנושאים שונים וקבלת עיטורים ממדינות או מגורמים זרים). **קוד: פורמאלי.**
			7. **החלטה העוסקת בחקיקה ממשלתיתהמובאת לכנסת**. **קוד: חק"מ**.**(חקיקה ממשלתית)**
			8. **החלטה העוסקת בחקיקה פרטית המובאת לממשלה לצורך גיבוש עמדתה. קוד: חק"פ**.**(חקיקה פרטית)**
			9. **החלטה על שינוי וביטול החלטות ממשלה קודמות. קוד: שינוי**.
			10. **החלטה על אישור נסיעות. קוד: נסיעות**.
			11. **החלטה אחרת. קוד: אחר**.

**תחום הפעולה העיקרי של ההחלטה (לכל החלטה ייקבע תחום אחד)**

* + - 1. **חוץ וביטחון** (נושאים מדיניים, מערכת הביטחון, היערכות למצבי חירום, חוסן לאומי, מערך המילואים).
			2. **חברה וכלכלה** (רווחה, בריאות, חינוך, שיכון ובינוי, חקלאות, פריפריה, מיעוטים, מיסוי, ספורט ומדע)**.**
			3. **נושאים אזרחיים** (מדיניות הגירה, בטיחות בדרכים, רעידות אדמה, מעמד האישה, פנים, דמוגרפיה).
			4. **ישראל והעם היהודי** (יהדות התפוצות, דת ומדינה, קליטת עליה, ירושלים ומעמדה).
			5. **תשתיות וסביבה** (תשתיות פיזיות, תחבורה, התיישבות, תקשורת, תעופה, איכות הסביבה).
			6. **המגזר הציבורי** (ממשלה, חברות ממשלתיות, תאגידים סטטוטוריים, שלטון מקומי, מועצות דתיות).
			7. **אכיפת חוק** (פשיעה, מדיניות גבולות, הגירה בלתי חוקית, טיפול באלימות וכו')**.**
			8. **תרבות, סמלים וטקסים**
			9. **אחר** (ובכלל זה להחלטות שסיווגן הראשי חקיקה ממשלתית, חקיקה פרטית או נסיעות שרים).

 **הערות**

* לכל הצעת החלטה יוגדר סוג החלטה ראשי. בנוסף לו, יוגדרו לכל החלטה מספר סוגי משנה, בהתאם למהות ההחלטות הנדרשות בחלקיה השונים של ההצעה.
* לכל הצעת החלטה יוגדר תחום אחד שהוא תחום הפעולה העיקרי של החלטה. כאשר מדובר בהחלטות שסיווגן הראשי חקיקה פרטית, חקיקה ממשלתית או אישור נסיעות, ייכתב "תחום – אחר".
* כאשר המדובר בחקיקה ממשלתית, יש להבחין בין שני סוגים: (1) החלטות ביצועיות של הממשלה אשר שינוי חקיקה הינו חלק מהן תסווגנה כ"ביצועיות" בסיווג ראשי וכ"חקיקה ממשלתית" בסיווג משני; (2) החלטות העוסקות אך ורק בחקיקה ממשלתית על שלביה השונים (אישור המתווה, אישור טיוטת החוק, עררים על ההחלטות וכדומה) תסווגנה כ"חקיקה ממשלתית" בסיווג ראשי ללא סיווגים משניים.
* החלטות שסיווגן אישור מינויים יסווגו על-פי תחום המשרה המדובר; החלטות על אופן עבודת הממשלה יסווגו כהחלטות שתחומן המגזר הציבורי.
1. פער המחירים בין ישראל למדינות מפותחות, בנק ישראל , 18.1.2012. על בסיס נתוני שנת 2008 של פרוייקט השוואת המחירים הבינ"ל שמרכז הבנק העולמי. [↑](#footnote-ref-1)
2. ההוצאה לצריכה פרטית , 2011-1995, לוח 11 [↑](#footnote-ref-2)
3. הגדרות מדויקות של יבוא מקביל וההבדלים בינו לבין יבוא רשמי ידונו בהרחבה בסעיף הבא. [↑](#footnote-ref-3)